Bussikuski hyökkäsi autoilijan kimppuun
Keskiviikko 17.1.2007 klo 09.50 Uhri: Sain turpaani ja tappouhkauksen. Kuski sanoo vain toruneensaLinja-auton kuljettajan mukaan hän nousi liikennevaloissa bussista ainoastaan nuhdellakseen eteen kiilannutta, kertoo linjaa hoitavan Concordia Bus Finlandin liikennepäällikkö Mårten Winqvist.- Meidän kuljettajamme kiistää lyöneensä ketään. Odottelemme nyt poliisitutkinnan tuloksia ja ryhdymme sitten tarvittaviin toimenpiteisiin.Winqvistin mukaan jo pelkkä linja-autosta poistuminen toisen autoilijan ripittämisen vuoksi on yrityksen ohjeiden vastaista.
- Vaihdoin juuri bussikaistalle, kun taksi kiilasi eteeni. Jouduin jarruttamaan nopeasti, minkä vuoksi takanani tulleen linja-auton täytyi hidastaa Mikko Korhonen kertoo eilisestä välikohtauksesta.Korhonen ajoi puoli yhdeksältä aamulla Tuusulanväylää pitkin kohti Helsingin Sörnäisiä. Kun hän äkkijarrutuksen jälkeen pysähtyi seuraaviin liikennevaloihin, linja-auton kuljettaja nousi ajoneuvostaan ja tuli kuljettajan puoleisen oven luokse. Korhonen avasi ikkunan.- Siinä samassa tuli nyrkistä. Ehdin onneksi hieman väistää, joten isku osui ainoastaan nenääni. Solvasi kovaäänisesti Nyrkiniskun jälkeen bussikuski rupesi Korhosen mukaan solvaamaan häntä.- Kuski muun muassa ilmoitti tappavansa minut. Pysyin onneksi rauhallisena ja yritin selittää äkkijarrutukseni johtuneen taksista, joka oli edessämme liikennevaloissakin.Poliisi tutkii tapausta. Korhonen teki hyökkäyksestä rikosilmoituksen Pasilan poliisiasemalle.Korhonen myöntää, että myös hänen käytöksessään liikenteessä on korjattavaa, sillä hänen äkkijarrutuksensa bussikaistalla aiheutti linja-auton kuljettajalle ongelmia.- Vikaa oli minussakin, mutta virheitä sattuu jokaiselle. Mielestäni toisen kimppuun hyökkääminen ei kuitenkaan ole oikeutettua. Lisää aiheesta keskiviikon Iltalehdessä